Thietmar de Merseburg

Thietmar de Merseburg , ankaŭ Dietmar, Dithmar, estis germana romkatolika episkopo kaj kronikisto.

Liaj prauloj estis grafoj de Walbeck ĉe Helmstedt. En 1000 li iĝis kanoniko en Magdeburg kaj episkopo de Merseburg ekde 1009. Li estis la filo de grafo Siegfrid von Walbeck, parenco de imperiestroj el Saksa dinastio. Lernejamiko de Bruno de Querfurt.

Kroniko de Thietmar (latinlingva) estas rakonto pri epoko ekde la komenco de la regado de Henriko la 1-a (919 - 936) ĝis 1018. En ĝi li skribis pri Otto la 3-a (983 - 1002), Henriko la 2-a (1002 - 1024) kaj pri rus-germanaj rilatoj, pri interna milito de filoj de Vladimiro la Sankta. Thietmar estis adepto de forta potenco de reĝoj. Lia verko estas grava fonto pri la liudolfidaj imperiestroj kaj ilia epoko.

Pri Thietmar verkis en 1807 la lernejestro kaj filologo Johann Augustin Wagner.

 Eksteraj ligiloj 


 Thietmar ĉe Saksiaj biografioj
 Walter Liedtke: 25.07.0975 – Geburtstag von Thietmar von Merseburg. Radielsendo de WDR, ''ZeitZeichen, 25.7.2020

Kategorio:Episkopoj de Merseburg
Kategorio:Germanaj verkistoj
*